AIŠKINAMASIS RAŠTAS

 Dėl būsto, esančio Molėtų r. sav., Molėtų m., Amatų g. 14-4, pardavimo

 **1. Parengto tarybos sprendimo projekto tikslai ir uždaviniai**

Nuomininko I. P. 4 asmenų šeima nuo 2002 m. lapkričio 29 d. nuomojo 45,97 kv. m ploto savivaldybės būstą, esantį Molėtų r. sav., Molėtų m., Amatų g. 14-4 (toliau – būstas). 2002 m. lapkričio 29 d. sudaryta savivaldybės gyvenamųjų patalpų nuomos sutartis Nr. 45. 2020 m. lapkričio 23 d. nuomininkas I. P. raštu kreipėsi į Molėtų rajono savivaldybės administraciją dėl būsto pirkimo. UAB „STIVVF“ nuomojamą būstą su ūkinio pastato dalimi įvertino 28100 Eur. Išlaidas už turto vertinimą (157,30 Eur) nuomininkė sumokėjo. 2021 m. sausio 27 d. raštu I. P. kreipėsi į Savivaldybės administraciją dėl šeimos investicijų į nuomojamą būstą įvertinimo.

Molėtų rajono savivaldybės administracijos direktoriaus 2019 m. vasario 12 d. įsakymu Nr. B6-134 „Dėl darbo grupės sudarymo“ sudaryta darbo grupė parduodamų savivaldybės būstų nuomininkų investicijoms įvertinti 2021 m. vasario 5 d. apžiūrėjo būstą ir nuomininkų investicijas į būstą įvertino 2725,61 Eur. Nuomininkai atliko laiptinės durų, langų keitimą, laminuotų ir linoleumo grindų įrengimo darbus. Būstas yra mūriniame renovuotame pastate. Įvertinusi nuomininkų investicijas, Savivaldybės administracija siūlo parduoti būstą už 25531,69 Eur, iš jų 157,30 už turto vertinimą.

Parengto sprendimo projekto tikslas – parduoti Savivaldybei nuosavybės teise priklausantį būstą, nuomininkei I. P. už 25531,69 Eur.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas;

 Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 5 punktas.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės – Savivaldybės administracija, pardavusi šį būstą, turės galimybę nupirkti socialinį būstą ir išnuomoti jį laukiantiems asmenims pagal sąrašus.

 **4. Priemonės sprendimui įgyvendinti**

Priimti teigiamą sprendimą

 **5. Lėšų poreikis ir jų šaltiniai prireikus skaičiavimai ir išlaidų sąmatos**

Nėra poreikio.

 **6.Vykdytojai, įvykdymo terminai**

Molėtų rajono savivaldybės administracija.